తాయారమ్మ బంగారయ్య

తాయారమ్మ బంగారయ్య ఏడిద నాగేశ్వరరావు, ఆకాశం శ్రీరాములు కలిసి నిర్మించిన చిత్రం. ఈ చిత్రాన్ని 1982లో బి.నాగిరెడ్డి గారి విజయా ప్రొడక్షన్స్ సంస్థ హిందీలో శ్రీమాన్ శ్రీమతి పేరుతో పునర్మించింది.
సంక్షిప్త చిత్రకథ
అనాదిగా వస్తున్న సంప్రదాయాలను మన్నించి అదే పోకడలో పోవాలనుకునే యువతీయువకులు రాణి, మధు కాగా ఆధునిక నాగరికత మోజులో పడిపోయినవారు సుధాకర్, అరుణలు. వారికి వారే జీవిత భాగస్వాములైతే కథే లేదు. ఎటొచ్చి తారుమారు అయినప్పుడే వచ్చే తంటా అల్లా. తమకు సరిపడని వారితో వివాహాలు జరిగిపోవడంతో ఎన్నో ఇబ్బందులకు గురై సుఖశాంతులకు దూరం అవుతారు. ఆ రెండు కుటుంబాలకు అదృష్టవశాత్తు తాయారమ్మ, బంగారయ్యల జంట వారికి దగ్గరై ఎన్నో ప్రయత్నాలు చేసి వారిని సరిదిద్దగలుగుతారు. వారి చేతలు, మాటలు ఒకసారి కడుపుబ్బ నవ్వించగా, మరొక సారి జీవితాలకు ఒక అర్థాన్ని చెప్పేవిగా ఉంటాయి.

తన పట్టుదలతో చివరకు ఒక యువకునిచే భంగపడే స్థితి వరకు వచ్చిన అరుణ, తన పోరువల్లే నాగరికత పేరుతో దురవాట్లను నేర్చుకుంటూ చివరకు పండగనాడు కూడా పాత మొగుడేనా అని తన భార్య ఎదురు ప్రశ్నించే స్థితి వచ్చాక కాని సుధాకర్ లకు తమ తప్పిదాలేమిటో తెలిసి రాలేదు.

తాయారమ్మ, బంగారయ్యలు ఆ కుటుంబాలను సరిదిద్దడానికి వెనుకగల ప్రబల కారణాలేమిటి అనేది కథ చివరలో తెలుస్తుంది.

తారాగణం
 సత్యనారాయణ
 షావుకారు జానకి
 చంద్రమోహన్
 రంగనాథ్
 మాధవి
 సంగీత
 చిరంజీవి
 రాజబాబు
 ఛాయాదేవి
 అల్లు రామలింగయ్య
 శరత్ బాబు
 మాడా

సాంకేతిక వర్గం
 కథ: కొమ్మినేని శేషగిరిరావు
 మాటలు: జంధ్యాల
 సంగీతం: చెళ్ళపిళ్ళ సత్యం
 దర్శకత్వం: కొమ్మినేని శేషగిరిరావు
 నిర్మాతలు: ఏడిద కామేశ్వరరావు, ఆకాశం శ్రీరాములు

పాటలు
 ఆనాడు ఈనాడు ఏనాడు ఆడదాని ఆటబొమ్మగ చేశాడు మగవాడు - పి.సుశీల, జి.ఆనంద్
 ఒరే ఒరే ఒరే ఊరుకోరా ఊరడించేందుకు అమ్మ లేదురా ఉయ్యాల ఉన్నది - ఎస్.పి.బాలసుబ్రహ్మణ్యం
 గుడిసె పీకి మేడమీద వెయ్యాలి లేదా మేడోచ్చి గుడిసెతోటి కలవాలి - ఎస్.పి.బాలసుబ్రహ్మణ్యం బృందం
 నీకోసం కాదురా నిన్ను మోసికన్నది పేగుతెంచుకున్న ( బిట్ ) - ఎస్.పి.బాలసుబ్రహ్మణ్యం
 మై నేమ్ ఈజ్ బంగారయ్య నే చెప్పిందే బంగారమయ్య - ఎస్.పి.బాలసుబ్రహ్మణ్యం, పి.సుశీల

మూలాలు

బయటిలింకులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)


వర్గం:చిరంజీవి నటించిన సినిమాలు
వర్గం:రాజబాబు నటించిన సినిమాలు
వర్గం:ఛాయాదేవి నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సత్యనారాయణ నటించిన సినిమాలు
వర్గం:మాధవి నటించిన సినిమాలు
వర్గం:చంద్రమోహన్ నటించిన సినిమాలు